จากนั้น นายสมศักดิ์และคณะ เข้าตรวจสัตว์ปีกภายในตลาดนัดสวนจตุจักร ตลาดนัดซันเดย์ และตลาดนัดการรถไฟฯ โดยขณะที่กำลังตรวจร้านค้าไก่ชน มีเจ้าของร้านรายหนึ่งกำลังชำแหละไก่ชน เพื่อนำไปปรุงอาหาร โดยนายนิคม อภิรัตนาโกศล ประธานชมรมผู้เลี้ยงไก่ชนตลาดนัดซันเดย์ กล่าวว่า ไก่ที่นำมาปรุงอาหารเป็นแม่ไก่ชน ราคาตัวละ 5-7 พันบาท ที่ฆ่าไม่ใช่ประชด รมว.สมศักดิ์ และไก่ไม่ได้ติดเชื้อโรค แต่ที่รัฐบาลจะชดใช้ราคาไก่ให้ตัวละ 40 บาทนั้น ผู้ค้าไก่ชนทุกคนบอกว่าจะขอฆ่าเองดีกว่า เพราะว่าแม่ไก่ชนมีราคาแพงมาก หากให้รัฐจับไปกลัวว่าพันธุ์ไก่ชนจะถูกขโมย ทำให้เกิดความเสียหายได้ และได้ฆ่าชำแหละไปแล้ว 21 ตัวเพื่อนำไปต้มยำ รวมมูลค่าไก่ชนที่ฆ่าไปทั้งหมดกว่า 5 หมื่นบาท